สหรัฐเตรียมเก็บภาษีสินค้า EU 7.5 พันล้านดอลลาร์ หลัง WTO ไฟเขียวให้ดำเนินการได้ - FINNOMENA
คณะอนุญาโตตุลาการของ WTO มีมติเห็นชอบให้รัฐบาลของ ทรัมป์ ดำเนินการเก็บภาษีสินค้านำเข้าจากยุโรปได้ เนื่องจากรัฐบาลสหราชอาณาจักร เยอรมนี ฝรั่งเศส และสเปน ให้การอุดหนุนอย่างผิดกฎหมายต่อบริษัทแอร์บัส
3 ต.ค. 2562

คณะอนุญาโตตุลาการของ WTO มีมติเห็นชอบให้รัฐบาลของ ทรัมป์ ดำเนินการเก็บภาษีสินค้านำเข้าจากยุโรปได้ เนื่องจากรัฐบาลสหราชอาณาจักร เยอรมนี ฝรั่งเศส และสเปน ให้การอุดหนุนอย่างผิดกฎหมายต่อบริษัทแอร์บัส
โดยสหรัฐฯ จะเดินหน้าจัดเก็บภาษีนำเข้ามูลค่ารวมกว่า 7.5 พันล้านดอลลาร์ ด้วยอัตราภาษีร้อยละ 10 สำหรับเครื่องบินพาณิชย์ขนาดใหญ่ และร้อยละ 25 สำหรับสินค้าอุตสาหกรรมและการเกษตร ซึ่งจะมีผลบังคับใช้ตั้งแต่วันที่ 18 ต.ค. นี้
ทั้งนี้แถลงการณ์ยังระบุว่า USTR มีสิทธิอำนาจในการเรียกเก็บภาษีสินค้านำเข้าจาก EU ได้ถึง 100%
รัฐบาลสหรัฐได้เริ่มยื่นเรื่องเรียนดังกล่าวต่อ WTO ในปี 2547 เกี่ยวกับการที่รัฐบาลยุโรปให้การอุดหนุนที่ไม่เป็นธรรมต่อการผลิตเครื่องบินแอร์บัส A350 และ A380
ที่มา : https://www.cnbc.com/2019/10/02/us-to-impose-tariffs-on-eu-products-after-wto-victory.html
แท็ก:
แชร์บทความ: